
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Smiltenes novada pašvaldības nekustamā īpašuma "Viesēni–Tabiņas" pārņemšanu valsts īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa un Smiltenes novada pašvaldības domes 2024. gada 19. septembra lēmums Nr. 579 (protokols Nr. 11, 22.§) "Par nekustamā īpašuma "Viesēni–Tabiņas" zemes vienības ar kadastra apzīmējumu 42480100044 nodošanu Latvijas valstij īpašumā bez atlīdzības" (turpmāk – lēmums).
1.2. Mērķis
Mērķa apraksts
Rīkojuma projekta mērķis ir atļaut pārņemt valsts īpašumā Smiltenes novada pašvaldības ar reģistrācijas numuru 90009067337 (turpmāk – pašvaldība) nekustamo īpašumu "Viesēni–Tabiņas" Drustu pagastā, Smiltenes novadā, jo tas nav nepieciešams pašvaldības funkciju pildīšanai, nodot to Zemkopības ministrijas (turpmāk – ministrija) valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda ministrijas personā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projektā minētā nekustamā īpašuma "Viesēni–Tabiņas" (nekustamā īpašuma kadastra Nr. 4248 010 0044) sastāvā ietilpstošā zemes vienība (zemes vienības kadastra apzīmējums 4248 010 0044) 1,20 ha platībā Drustu pagastā, Smiltenes novadā (turpmāk ‒ nekustamais īpašums) pieder pašvaldībai. Nekustamais īpašums ierakstīts zemesgrāmatā Vidzemes rajona tiesas Drustu pagasta zemesgrāmatas nodalījumā Nr. 100000902556 uz pašvaldības vārda.
Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamajam īpašumam ir reģistrēts apgrūtinājums – ekspluatācijas aizsargjoslas teritorija gar elektrisko tīklu kabeļu līniju (tips 7312050201) 0,0553 ha platībā.
Pēc NĪVKIS teksta datiem, nekustamā īpašuma sastāvā esošās zemes vienības lietošanas mērķis ir "zeme dzelzceļa infrastruktūras zemes nodalījuma joslā un ceļu zemes nodalījuma joslā" (kods 1101).
Atbilstoši NĪVKIS datiem zemes vienības fiskālā kadastrālā vērtība 22.12.2025. ir 823,00 euro un universālā kadastrālā vērtība 01.01.2025. ir 1 920,00 euro.
Valstij, pārņemot rīkojuma projektā minēto nekustamo īpašumu no pašvaldības, NĪVKIS reģistrētie apgrūtinājumi nerada papildu ietekmi uz tā iespējamo izmantošanu. Savukārt, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.

Pēc NĪVKIS datiem, uz zemes vienības (zemes vienības kadastra apzīmējums 4248 010 0044) atrodas inženierbūve (ceļš ar mīksto segumu) "Ceļš 1. posms" ar būves kadastra apzīmējumu 4248 010 0036 001. Par minētās inženierbūves lietotāju norādīta akciju sabiedrība "Latvijas valsts meži" ar reģistrācijas Nr. 40003466281 (turpmāk – Sabiedrība). Atbilstoši NĪVKIS datiem sadaļā "Dokumenti" ir minēts 2005. gada 1. augusta Līgums Nr. 6.8-2.1/15001/05/1, kas noslēgts starp Valsts zemes dienesta Vidzemes reģionālo nodaļu un Sabiedrību, lai veiktu meža ceļu masveida tehnisko inventarizāciju administratīvajā teritorijā un sākotnējo reģistrāciju NĪVKIS, tāpēc Sabiedrība ir reģistrēta kā uz zemes vienības esošās būves lietotāja. Tāpat jāuzsver, ka ar inženierbūves datu reģistrēšanu Kadastra informācijas sistēmā netiek nodibinātas vai radītas īpašuma tiesības uz inženierbūvi, bet ievadītie dati ir tikai deklaratīvi (sk. Latvijas Republikas Senāta Administratīvo lietu departamenta 2025. gada 18. jūlija spriedumā lietā Nr. A420109721, SKA-45/2025 paustās tēzes).
Sabiedrībai rīkojuma projektā minētā zemes vienība ir nepieciešama, lai piekļūtu blakus esošai uz valsts vārda Zemkopības ministrijas personā zemesgrāmatā ierakstītai meža zemei – zemes vienībai (ar kadastra apzīmējumu 4248 010 0036) 400,94 ha kopplatībā, kura ietilpst nekustamā īpašumā "Tabiņu mežs" (nekustamā īpašuma kadastra Nr. 4248 0100 036) Drustu pagastā, Smiltenes novadā sastāvā. Sabiedrība uz zemes vienības plāno izbūvēt meža ceļu, lai nodrošinātu Meža likuma 4. panta otrajā daļā noteikto pienākumu.
 
Atbilstoši Kadastra likuma 24. panta pirmās daļas 12. punktam nekustamā īpašuma objekta noteikšanu ierosina persona, kura lieto inženierbūvi un iesniedz inženierbūves datu deklarāciju, ja inženierbūvei nav reģistrēts īpašnieks vai tiesiskais valdītājs. Pārņemot nekustamo īpašumu no pašvaldības, atbilstoši Nekustamā īpašuma valsts kadastra likuma 24. panta regulējumam, kā arī ministrijas izdotajam pilnvarojumam, Sabiedrībai būs tiesisks pamats ierosināt zemes vienības esošās inženierbūves reģistrēšanu nekustamā īpašuma sastāvā, kā arī NĪVKIS datu aktualizāciju.

Pamatojoties uz Pašvaldību likuma 10. panta pirmās daļas 16. punktu un 73. panta trešo un ceturto daļu, Publiskas personas mantas atsavināšanas likuma 2. panta pirmo daļu, 3. panta pirmās daļas 6. punktu, 5. panta pirmo un piekto daļu un 42. panta otro daļu, kā arī Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" regulējumu, pašvaldības dome ar lēmumu nolēma bez atlīdzības nodot īpašumā valstij ministrijas personā pašvaldības nekustamo īpašumu meža apsaimniekošanas un aizsardzības funkcijas izpildei un vienlaikus noteica pienākumu ministrijai nekustamo īpašumu bez atlīdzības nodot pašvaldībai, ja tas vairs netiks izmantots minētās funkcijas izpildei. Pēc pieņemtā lēmuma tika konstatēta pārrakstīšanās kļūda lēmuma pieņemšanas datumā, t. i., lēmums pieņemts 2024. gada 19. septembrī, bet parakstītajā dokumentā norādīts 2023. gada 19. septembris. Ar pašvaldības domes 2024. gada 24. oktobra lēmumu Nr. 692 (protokols Nr. 13, 78.§) "Par pārrakstīšanās kļūdas labošanu Smiltenes novada pašvaldības domes 2024. gada 19. septembra lēmumā Nr. 579 "Par nekustamā īpašuma "Viesēni–Tabiņas" zemes vienības ar kadastra apzīmējumu 42480100044 nodošanu Latvijas valstij īpašumā bez atlīdzības" minētā pārrakstīšanās kļūda tika izlabota.
Problēmas un risinājumi
Problēmas apraksts
Rīkojuma projektā minētā nekustamā īpašuma sastāvā ietilpstošā zemes vienība ir nepieciešama, lai īstenotu Meža likuma 4. panta otrajā daļā noteikto valsts funkciju – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību – un lai Sabiedrība varētu nodrošināt blakus esošā valsts meža apsaimniekošanu un aizsardzību, kā arī pārbūvēt ceļu.
Nekustamā īpašuma sastāvā esošā zemes vienība funkcionāli tiek izmantota kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanai, tāpēc uzturama atbilstošā stāvoklī ar piemērotu ceļa noturību, bet pašvaldība finansējuma trūkuma dēļ to nevar nodrošināt. Pārbūvējot inženierbūvi ceļu, tiks nodrošināta piekļuve Zemkopības ministrijas valdījumā un Sabiedrības pārvaldīšanā esošai meža platībai – zemes vienībai (ar kadastra apzīmējumu 4248 010 0036) 400,94 ha kopplatībā, kura ietilpst valsts nekustamā īpašumā "Tabiņu mežs" (nekustamā īpašuma kadastra Nr. 4248 010 0036) Drustu pagastā, Smiltenes novadā sastāvā.
Risinājuma apraksts
Nekustamais īpašums tiek nodots valstij valsts pārvaldes funkcijas īstenošanai – Meža likumā noteiktās valstij piekrītošās un piederošās meža zemes apsaimniekošanai un aizsardzībai, kuras izbeigšana nav paredzēta un netiek prognozēta.
Saskaņā ar Meža likuma 4. panta otro daļu rīkojuma projektā minētā nekustamā īpašuma apsaimniekošanu un aizsardzību nodrošinās Sabiedrība, kas nodibināta valsts meža īpašuma pārvaldīšanai un apsaimniekošanai. 100 % Sabiedrības akciju pieder valstij, un valsts kapitāla daļu turētāja ir ministrija.
Starp ministriju un Sabiedrību 13.11.2017. ir noslēgts Valsts nekustamā īpašuma pārvaldīšanas līgums. Atbilstoši tam Sabiedrībai, nodrošinot valsts nekustamo īpašumu pārvaldīšanu, ir tiesības īstenot nepieciešamās darbības Valsts zemes dienestā nekustamā īpašuma tiesiskai sakārtošanai.
Pārņemot nekustamo īpašumu no pašvaldības, atbilstoši Nekustamā īpašuma valsts kadastra likuma 24. panta pirmās daļas 12. punkta regulējumam, kā arī ministrijas izdotajam pilnvarojumam, Sabiedrība ierosinās uz zemes vienības esošās inženierbūves reģistrēšanu nekustamā īpašuma sastāvā, kā arī NĪVKIS datu aktualizāciju.
Ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots norādītās valsts funkcijas īstenošanai, tas tiks nodots pašvaldībai visā tā sastāvā saskaņā ar Civillikuma 968. panta un Publiskas personas mantas atsavināšanas likuma 42. panta prasībām.
Rīkojuma projektam ir pievienoti nekustamā īpašuma tiesības apliecinošie dokumenti un pašvaldības domes lēmumi, kas apliecina, ka minētais nekustamais īpašums nav nepieciešams pašvaldībai.
Rīkojuma projektā minētā nekustamā īpašuma pārņemšana no pašvaldības valsts funkciju īstenošanai ir lietderīga, un pēc Ministru kabineta lēmuma pieņemšanas normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda ministrijas personā uz laiku, kamēr tiks īstenota rīkojuma projekta 2.1. apakšpunktā minētās funkcijas izpilde.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
meža ceļa lietotāji
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus. Rīkojuma projektā risinātie jautājumi saistībā ar meža infrastruktūras uzlabošanu var netiešā veidā skart meža autoceļu lietotājus.
Juridiskās personas
meža ceļa lietotāji
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus. Rīkojuma projektā risinātie jautājumi saistībā ar meža infrastruktūras uzlabošanu var netiešā veidā skart meža autoceļu lietotājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam, ja tiesību akta projekts būtiski nemaina esošo regulējumu, neietekmē sabiedrībai nozīmīgas iniciatīvas un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, rīkojuma projekta izstrādē netiek piemērota sabiedrības līdzdalības kārtība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
Smiltenes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

